Rebeca Nuez Suarez

Rebecca Nuez Suarez (talaffuzi: Rebekka Nues Suares; 10-noyabr 1998-yilda tugʻilgan) – klassik yoʻnalishda ijod qiluvchi ispaniyalik skripkachi.

Yoshligi 
Nuez Suarez Las Palmas de Gran Canariada musiqachilar oilasida dunyoga kelgan. Ilk musiqiy bilimlarni 3 yoshligida otasidan oʻrgangan va skripka saboqlarini 6 yoshidan boshlab togʻasidan oʻrganishni boshlagan. Uning togʻasi va xolasi ham professional skripkachi boʻlishgan hamda Kanar orollaridagi asosiy simfonik orkestr hisoblangan Orquesta Filarmónica de Gran Canaria filarmoniyasi aʼzolari boʻlishgan. Bundan tashqari ular Gran Canariadagi Auditorio Alfredo Kraus orkestrining ishtirokchilari boʻlishgan.

Nuez Suarez 7 yoshidan musiqiy mashgʻulotlarga qatnashadi va shu davrdan omma oldidagi chiqishlarini boshlaydi. U 14 yoshida oʻzining ilk solo debyutini Zdzislaw Tytlak qoʻl ostidagi Joven Orquesta de Gran Canaria bilan bilgalikda namoyish qildi.

Boʻsh vaqtlarida Nuez Suarezning ota-onasi Kanar orollarining anʼanaviy musiqasini oʻrganuvchi turli xalqlardan iborat musiqa guruhlariga aʼzo boʻlishdi va oʻsmir yoshdagi qizini ham shunday konsertlarda qatnashishga undashdi.

Faoliyati va taʼlimi 
Rebecca Nuez Suarez Las Palmas de Gran Canariada yashab, oʻrta va yuqori maktabda oʻqiyotgan paytida togʻasining qoʻl ostida de la Orquestra Filarmónica de Gran Canaria akademiyasida skripka chalishni oʻrgandi.

Nuez Suarez 17 yoshga toʻlganida Niderlandiyaga koʻchib oʻtadi hamda oʻz oʻqishini Rotterdamdagi Codarts san'at universitetida sovet pedagogi Natasha Morozova qoʻl ostida davom ettiradi. Keyinroq u Maastricht konservatoriyasiga kiradi va u yerni bitirib, bakalavr diplomini oladi. 2019-yilda Nuez Suarez oʻqishini davom ettirish uchun Londonga boradi hamda Qirollik musiqa kollejining bitiruvchisi boʻladi.

2017-yil may oyida Nuez Suarez har yili oʻtkaziladigan Cannes kinofestivalining 70-marosimi doirasida tashkil etilgan Cinémoi xayriya konsertiga taklif etiladi. Nuez Suarez Germaniya, Xitoy, Chexiya Respublikasi, Ispaniya, Italiya, Fransiya va Niderlandiya kabi bir qator mamlakatlarda konsert bergan.

Nuez Suarez zamonaviy klassik musiqaga va hozir faoliyat olib borayotgan bastakorlar bilan hamkorlik qilishga qiziqishini aytib oʻtgan. 2018-yilda uning ispan bastakori Laura Veganing skripka uchun yaratilgan yakkaxon „Alone“ asari butun dunyo boʻylab raqamli ravishda taqdim etildi
.

2018-yilda Yevropada yosh solistlarni qoʻllab-quvvatlovchi „Young Classicals“ notijorat madaniy platformasi Nuez Suarez bilan hamkorlikda Eugene Ysaÿe va Maurice Ravel asarlarini taqdim etadi.

2019-yil may oyida Nuez Suarez La Caixa Banking Foundation Fellowship dasturi tomonidan Qirollik musiqa kollejini bitirishini qoʻllab-quvvatlash maqsadida taqdim etilgan stipendiya bilan taqdirlanadi.

2019-yilning noyabr oyida Nuez Suarez Eugene Ysaÿening Les Furies deb nomlangan 2-Violin Sonatasining toʻrtinchi qismida chiqishi kutilayotgan „The Furies“ musiqiy videosini chiqardi. „The Furies“ ispaniyalik sanʼatkorning dunyodagi yetakchi musiqiy video va koʻngilochar platforma boʻlgan Vevoda namoyish etilgan birinchi klassik musiqiy videosi boʻldi. Nuez Suarez ushbu platformaga videosi joylangan birinchi ispan klassik musiqachisi sifatida tarixga kirdi.

2020-yil sentyabr oyida Nuez Suarez Guiddhall musiqa va drama maktabida oʻzining doktorlik darajasini boshladi. 2021-yildan u Lids universitetining musiqa maktabidagi doktorlik dasturiga qoʻshiladi.

2016-yilning dekabrida Nuez Suarez britaniyalik rejissyor Brian Skeet tomonidan ishlab chiqilayotgan „The Spanish Version“ filmiga kichik rol ijro etish uchun taklif etiladi. Biroq, Skeetning sogʻligʻidagi muammosi tufayli suratga olish ishlari yakuniga yetmay qoladi va koʻp oʻtmay butunlay toʻxtatiladi.

70-Cannes kinofestivalida Skeet Nuez Suarez haqida shunday deydi: „Men uning musiqaga boʻlgan ishtiyoqini kino sohasida ham namoyish eta olishiga ishonaman. […] Biz yangi inteʼdodlar va yangi chehralarni kashf etganimizdan mamnunmiz va aytishim mumkinki, men bu yosh sanʼatkordan boshqa hech kimdan bunchalik mamnun boʻlmagan edim“.

Manbalar 

1998-yilda tugʻilganlar
Ispaniyalik aktrisalar
Yashayotgan insonlar